Държавен вестник, бр. 106, 2024 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  106
§ 3. Създава се чл. 47а:
„Чл. 47а. Офицерските кандидати и сер­
жантите (старшините) могат да се обучават 
в курс за придобиване на професионална 
квалификация по военно дело, ако отговарят 
на условията по чл. 116б, ал. 3 от Правилника 
за прилагане на Закона за отбраната и въоръ­
жените сили на Република България и ако:
1. не са по-възрастни от 48 години към 
31 декември в годината на кандидатстване;
2. не изтърпяват дисциплинарно наказа­
ние „строго мъмрене“ и по-тежко съгласно 
Закона за отбраната и въоръжените сили на 
Република България;
3. отговарят на изискванията за здравос­
ловно състояние за обучение във военно учи­
лище съгласно изискванията на действащите 
медицински стандарти;
4. притежават окончателна оценка за прис­
вояване на военно звание от друга категория 
и за обучение във висше военно училище за 
придобиване на професионална квалификация 
по военно дело или „бакалавър“ по военно 
дело от последната атестация;
5. притежават положително становище от 
съответните командири/началници/ръково­
дители за необходимостта от обучението във 
висше военно училище.“
§ 4. Член 48 се изменя така:
„Чл. 48. (1) Военнослужещите, които отго­
варят на условията по чл. 47a, подават рапорт 
по команден ред до министъра на отбраната 
в срок до 1 февруари, съгласуван със съот­
ветните командири/началници/ръководители 
(съгласно приложение № 7а).
(2) В рапорта се посочват: военното зва­
ние, трите имена, длъжността, която заема, 
военнопощенският номер на военното форми­
рование (структура), в което служи, и модула, 
по който ще кандидатства за придобиване на 
професионална квалификация по военно дело.
(3) Към рапорта се прилагат следните 
документи:
1. кадрова справка;
2. копие на дипломата за висше образование;
3. копие на свидетелство за придобита чет­
върта степен на професионална квалификация 
в професионален сержантски (старшински) 
колеж или приравнено обучение в чужбина;
4. копие на последния атестационен фор­
муляр, заверено от кадровия орган;
5. протокол от последния годишен про­
филактичен медицински преглед с отразени 
последващи експертни решения за годността 
за военна служба (ако има такива);
6. становище за необходимостта от обуче­
нието във висше военно училище от съответ­
ните командири/началници/ръководители.
(4) Офицерските кандидати и сержантите 
(старшините), притежаващи разрешение за 
достъп до класифицирана информация с ниво 
на класификация „Поверително“ и по-високо, 
прилагат и копие на съответния документ, 
заверено от отговорника по сигурността.“
§ 5. Член 49 се изменя така:
„Чл. 49. (1) Ежегодно в срок не по-късно 
от 20 февруари в административните звена от 
Министерството на отбраната, структурите по 
чл. 60а, ал. 2 и чл. 78 от Закона за отбраната 
и въоръжените сили на Република България 
се назначават комисии за допускане до учас­
тие в конкурсната процедура на офицерски 
кандидати и сержанти (старшини) по чл. 47а.
(2) Комисиите по ал. 1 провеждат заседание 
за разглеждане на рапортите на кандидатите 
за съответствие с изискванията на чл. 47a, за 
комплектованост по чл. 48, ал. 3 и изготвят 
протокол за своята дейност (приложение № 8), 
в който включват допуснатите и недопусна­
тите кандидати за обучение ведно с посочени 
мотиви за недопускането им.
(3) Военнослужещите, които не отговарят на 
изискванията на чл. 47a и не са представили 
документи по чл. 48, ал. 3, не се допускат до 
по-нататъшно участие в процедурата. След 
изготвянето на протокола по ал. 2 комисията 
връща документите на недопуснатите канди­
дати с посочени мотиви.
(4) В срок до 15 март комисиите по ал. 1 
изпращат до висшите военни училища прото­
кола по ал. 2 ведно с приложени документи 
на допуснатите кандидати, както следва:
1. копие на дипломата за придобитата 
образователно-квалификационна степен „ба­
калавър“ за установяване на съответствието 
є с гражданската специалност на курсантите, 
получавана във висшите военни училища;
2. копие на свидетелството за придобита 
четвърта степен на професионална квалифи­
кация или приравнена на нея квалификация 
в чужбина.
(5) До 5 май началниците на висшите военни 
училища изпращат до съответните комисии по 
чл. 49, ал. 1 с копие до структурата по управ­
ление на човешките ресурси към министъра 
на отбраната препис-извлечение на протоко­
ла от заседанието на академичния съвет по 
чл. 116б, ал. 4 от Правилника за прилагане 
на Закона за отбраната и въоръжените сили 
на Република България.“